บริษัทจีนยืนยันสามารถสร้างตึกสูงที่สุดในโลกได้ในเวลาเพียง 90 วัน และข่าวธุรกิจอื่นๆ
ComScore คาดว่ายอดซื้อสินค้าออนไลน์ในสหรัฐช่วง Holiday Season ปีนี้จะเพิ่มขึ้น – Audi เตรียมระงับการผลิตรถยนต์หรูหลายรุ่นต้นปีหน้า
ผู้ให้กู้ต่างชาติของกรีซ ได้แก่สหภาพยุโรป IMF และธนาคารกลางยุโรป ยังไม่สามารถหาข้อตกลงได้เป็นสัปดาห์ที่ 2 ว่าจะปล่อยเงินกู้แก่กรีซ $40,000 ล้าน ภายใต้เงื่อนไขอะไรบ้าง โดยปัญหาสำคัญคือความกังวลต่อสถานการณ์การเงินระยะยาวของกรีซ ฝ่ายผลิตรถยนต์ Audi ของ Volkswagen เปิดเผยว่าอาจระงับการผลิตรถยนต์หรู่หลายรุ่นรวมถึง Audi A7 A8 และ R8 ตั้งแต่ต้นปีหน้า หากสถานการณ์ตลาดรถยนต์ในยุโรปไม่ดีขึ้น เมื่อเดือนที่แล้ว Audi ต้องระงับการผลิตรถยนต์ที่โรงงานในเยอรมนี สืบเนื่องจากปัญหาศก.โลกชะลอตัวและปัญหาการว่างงานในยุโรป รัฐบาลจีนตั้งงบประมาณ $80,000 ล้านในแผนศก. 5 ปีข้างหน้า เพื่อใช้ในการปกป้องสิ่งแวดล้อม และยังกำหนดให้การประหยัดงานเป็นภารกิจแห่งชาติ โดยในวันที่ 1 ม.ค นี้หลายเมืองใหญ่ในจีนรวมทั้งกรุงปักกิ่งจะเริ่มนำโครงการแลกเปลี่ยนคาร์บอนมาใช้เพื่อลดการปล่อยมลพิษ บริษัทก่อสร้างจีน Broad Sustainable Building ยืนยันว่าจะสร้างตึกสูงที่สุดในโลก Sky City ความสูง 220 ชั้นได้ใน 90 วันโดยใช้เทคนิคพิเศษ โดยจะสร้างที่เมือง Changsha ทางใต้ของจีน หากสำเร็จจะมีความสูง 838 เมตร ชนะแชมป์ตึกสูงที่สุดในโลกในปัจจุบันคือตึก Burj Khalifa ที่นครดูไบ ไปเพียง 10 เมตรเท่านั้น